ईओ ने बारह पत्थर चौराहा, पीलीभीत रोड, पटेल नगर, रामलीला रोड, छोटा चौराहा, बड़ा चौराहा, स्टेशन रोड, तहसील रोड, मेन मार्केट, ईदगाह चौराहा, बरेली रोड, शाहजहांपुर रोड, अस्पताल चौराहा, ब्लाक रोड, माल गोदाम रोड, एकता नगर, मोहल्ला दुबे, मोहल्ला दुर्गा प्रसाद, मोहल्ला हबीबुल्ला खां जनूबी, हबीबुल्ला खां शुमाली, बसंत विहार, दलित बस्ती, माल गोदाम रोड, भोगापुर की चुंगी, लाइन पार गौटिया और रामलीला कालोनी आदि इलाकों में सफाई व्यवस्था का औचक निरीक्षण किया। इन इलाकों में सफाई व्यवस्था खराब मिली। निरीक्षण के दौरान 37 महिला और 15 पुरुष सफाई कर्मी अनुपस्थित मिले। ईओ ने अचानक कुछ सफाई कर्मियों के घरों पर जा धमके, जहां सफाई कर्मी अखबार पढ़ते हुए मिले।